
Segons algún testimoni presencial al Burger King del carrer Pelai amb Rambla Catalunya hi van fer sonar a través del fil musical el «Cara al Sol» el passat diumenge a la tarda. El boicot preventiu sembla que genera efectes secundaris 


La resistència al Pantà d'Itoitz 


Després de setze dies la resistència continua a Artozki encara que el Govern de Navarra dóna el poble per desallotjat 


Civil assalta Artozki de matinada 


PROU CRIMINAUTZACIÓ DELS PRESOS I PRESES POÜTIQUES 


Marxa a una setmana del judici a l'Audiència Nacional 

M anifestació a Terrassa en suport 
a Zigor, Laura, Diego i Juanra 

M és de duescentes persones de diferents pobles recorren 
la ciutat sota la pluia reclamant la tornada a casa dels presos. 


La Guàrdia 

Artozki/ Nafarroa.- La Policia Foral, amb 
suport dels Grups Rurals de Seguretat (GRS) 
de la Guàrdia Civil, ha entrat per sorpresa a 
Artozki. Pel que sembla s'han apropat pel 
bosc durant la nit i a les 5h de la matinada ja 
estaven a la plaça del poble. La policia ha 
entrat a les cases i, en un primer moment ha 
tret a 28 persones. Les han posat contra la 
paret del frontó, sota uns focus de llum, i 
després les han dut fins el pont, a l'entrada 
del poble. Allí han procedit a identificar i 
fotografiar als desallotjats, fet totalment 
il·legal, ja que formalment no estaven 
detinguts. Les forces policials han escortat a 
aquesta gent fins a l'encreuament Nago- 
re/ Oroz-Betelu, mostrant una actitud agres¬ 
siva, escorcollant i proferint amenaces. 
Finalment a detingut a dotze d'aquestes per¬ 
sones acusant-les de resistència a l'autoritat. 
Sego ns últ i mes i nf o rmacio ns, cap a I es 14:00 h 
de la tarda, s'ha vist als forals pujant amb 
escales a la torre de l'Abadia, on encara es 
troben diverses persones resistint. A les 
15:00h han començat a perforar la teulada 
d'aquesta torre. A les 16:00h estaven inten¬ 
tant desallotjar la casa Abadia per la teulada; 
La Policia Foral ha actuat amb temeritat i 
manifesta imprudència, ja que al perforar la 
teulada han caigut pedres, posant en perill la 
integritat de les persones tancades. 
Aquestes, al percebre el perill, han sol·licitat 
repetides vegades la intervenció del Cos de 
Bombers. Per això, Solidari@s amb Itoitz ha 
fet pública aquesta petició d'intervenció dels 
bombers, que fins el moment no ha estat 
atesa. D'altra banda, hem sabut que al desal¬ 
lotjar a les primeres persones de matinada, 
en diverses cases la Policia Foral ha emprat 
gasos lacrimògens per a provocar la sortida 
immediata de les persones resistents, sense 
saber amb certesa si a les mateixes hi havia 


gent amagada i/ o encadenada, fet que 
hagués pogut produir una tragèdia. Encara 
queden alguns membres de Solidari@s amb 
Itoitz que mantenen la resistència en l'unica 
casa que no ha estat enderrocada per les 
màquines. Les dues persones que havien de 
realitzar labors de mediació amb les forces 
policials, sense ser detingudes, han estat 
transportades fins Agoitz. Segons expliquen 
els han tret alguns papers i documents. Així 
mateix els han llevat les claus de la seva fur¬ 
goneta i els han impedit treure el vehicle de 
Artozki. La Policia Foral i la Guàrdia Civil han 
instal·lat controls a la zona i tracten d’im¬ 
pedir l'accés al poble, tant per carretera com 
per les pistes forestals. Els periodistes 
desplaçats fins la zona només han pogut 
arribar fins l'emplaçament del poble d'Itoiz, a 
quinze quilòmetres d Artozki. A més, l'antena 
que van col·locar lesforces policials al poble 
d'Usotz, localitat propera, segons sembla 
està "escombrant" les comunicacions. Així 
doncs, el desallotjament s'està produint 
sense testimonis. En un comunicat l’Executiu 
Foral, que ha recordar que les propietats ocu¬ 
pades per membres del col·lectiu "Solidaris 
amb Itoiz" "havien estat lliurades voluntària i 
lliurement pels seus legítims propietaris al 
Govern de Navarra", ha informat que es com¬ 
pleix el calendari d'actuacions previst per a 
l'ompliment de l’embassament d'Itoiz, que es 
preveia per al mes de setembre l'inici de les 
obres d'enderrocament d'aquestes dues 
localitats de la Vall d'Arce. Els i les habitants 
d'Artozki en un comunicat han volgut des¬ 
mentir aquestes afirmacions aclarint que: 1 
No és cert que "els habitants d Artozki hagin 
abandonat voluntàriament les seves cases", 
tal com han afirmat fonts del Govern de 
N avarra. Cap de les sis famílies que vivien de 
manera permanent a Artozki va arribar a un 


mutu acord amb el Govern Foral. Tots els 
béns d'aquestes sis famílies van ser expropi¬ 
ats de manera forçosa. Per aquesta raó, cap 
d'aquestes famílies ha rebut compensació 
econòmica alguna, més enllà de l'establerta 
pel jurat d'Expropiació. En aquest poble 
ningú ha abandonat la seva casa voluntària¬ 
ment, perquè ningú en el seu sa judici renún¬ 
cia de manera voluntària a la casa dels seus 
ancestres, en un entorn natural privilegiat i a 
una forma de vida difícil de dur en un altre 
lloc. 2. L’única cosa que hem negociat els 
habitantsd'Artozki amb el Govern de Navarra 
ha estat la data de desallotjament de les 
cases, i aquesta negociació es va produir sota 
coaccions. El 'concejo' d'Artozki va haver de 
retirar el recurs contenciós que tenia plante¬ 
jat en els tribunals, i els veïns i veïnes vam 
haver de comprometre'ns a abandonar les 
nostres cases pacíficament el 15 de setembre 
de 2003 per a tenir opció a adquirir parcel·les 
a Nagore i Azparren. És a dir, que l'únic acord 
arribat amb el Govern Foral va anar sota ame¬ 
naça de quedar-nos sense res. 3. Agraim y 
recolcem la decisió d’un grup de gent que, 
atenen a la crida de Solidari@s con Itoiz, ha 
optat per resistir a Artozki per evitar la seva 
demolició. No es cert que la gent hagi ocu- 
pado el pueble. N ornés han entrat a les cases 
que els seus propietaris han danat permí, 
respectant la resta. No és cert que entresin 
després del seu abandonament, sino que 
veïns i solidari@s vam conviure junts dos dies 
abans de marxar. Des de Solidari@s s'ànima a 
tothom a desplaçar-se com més aviat millor 
fins la localitat d'Agoitz (els accessos a 
Artozki estan controlats per la policia), ja que 
és més que probable que la gent pugui resis¬ 
tir diversos dies en el poble i necessiten molt 
suport per a les pròximes mobilitzacions. 

Contra-lnfos +Solidari@s 30/ 09/ 03 


Artozki o Artezki' jPobles vius ja! 

La proposta de convertir Artozki en 'Artezki' 
ha tingut gran repercussió amb l'aportació 
desinteressada de molts artistes, sobretot 
vascos, que dia a dia han fet més àmplia l'ofer¬ 
ta d'objectes cedits al poble. La idea sorgeix 
dels nous i noves ocupants, que per a evitar la 
demolició de les cases, van convidar a pujar al 
poble tot tipus d’objectes que poguessin tenir 
un valor artístic. El passat cap de setmana fou 
un gran èxit. Unes 2.000 persones van partic¬ 
ipar en les diferents activitats que es van 
desenvolupar segons el programa previst, 
entre les quals destacava el concert ofert per 
Fermin Muguruza i la seva banda. Actualment 
el poble ja és una obra d'art amb l'església 
com a centre, convertida en museu. Alguns 
dels objectes recopilats durant aquestes set¬ 
manes són: Quadres d'Ana Mugeta; Karmele 
Arribi yFaustino Aranzabal, escultures de: Elke 
Izu; Aitor Mendizabal; Maider Goikoetxea, lli¬ 
bres dedicats de: Jabier M uguruza; Juan Luis 
Zabala; José Iriarte Bikila; Luis Elberdin; Susa 
argitaletxea, còmic de Ixaxkuna, fotos de: 
Gabi Garaialde, Iker Basterretxea, Allèn 
Arnaitz, discos dedicats de: Javier M uguruza; 
Aitor Furundarena; Furt taldea 

euskalherria.indymedia.org 30/ 9/ 03 


Terrassa/ Vallès Occidental.- El passat diss¬ 
abte dia 27 de setembre per la tarda hi havia 
convocada una manifestació al Raval de 
Montserrat, davant l'Ajuntament de la ciutat 
en suport als detinguts i detingudes en 
relació amb el comando Barcelona d’EÍA, 
dfetencions que es van produir tant a ciutat 
com a Barcelona. Aquesta marxa pretenia 
donar un signe de suport davant el judici que 
han d'enfrontar a partir del dia 6 d'octubre en 
Zigor, la Laura i en Diego, ara per ara concen¬ 
trats en presons properes a Madrid a l'espera 
de la data del judici. A les 20h, més de dues¬ 
centes persones, amb pancartes reclamant la 
trornada a casa dels presos, sortien de la 
plaça de l’Ajuntament de la ciutat per dirigir- 
se cap als jutjats de Terrassa, on es va despen¬ 
jar una pancarta denunciant l'actuació judi¬ 
cial i lacriminalització que es va produir arran 
de l'operació. Després, i enmig de crits contra 
la llei antiterrorista, l’Audiència Nacional com 
a tribunal d'excepció i l'actuació dels cossos 
de seguretat de l'estat, per l'amnistia i per la 


llibertat, la marxa enfilava el camí cap a la 
plaça de l'esglèsia deia ciutat, on es va fer una 
representació teatral sobre les tortures i la 
ceguera de l’opinió pública envers les deten¬ 
cions que es van produir ja fa més de tres anys 
i el que suposen. 

D'altra banda, i abans de desconvocar la man¬ 
ifestació, es va fer un recordatori de les con- 
centracion que s'han convocat a les dues ciu¬ 
tats prdemanar la llibertat dels presos mentre 
dura el seu judici. Aquestes seran el dilluns, 
dimarts i dimecres, dies 6,7 i 8 d’octubre res¬ 
pectivament, a les 20h a la plaça Sant Jaume 
de Barcelona i al mateix Raval de Montserrat, 
davant l’Ajuntament, a la ciutat de Terrassa. 
Aiximateix, el diumenge dia 5 d'octubre hi ha 
prevista la sortida d'autocars per anar a fer 
concentracions durant els tres dies davant 
l'Audiència a Madrid. Els transports sortiran 
tant desde Terrassa com de Barcelona, i per 
fer la reserva de places, només cal enviar un 
mail a sat@terrassa.vilaweb.com. 

Contra-lnfos 29/ 9/ 03 


Antifeixisme 


4.000 persones a la manifestació antifeixista de Castellar del Vallès 


Castellar/ Vallès Occidental- Diumenge 28, 
4.000 persones van participar a la mani¬ 
festació sota el lema Contra les agressions 
feixistes a Castellar del Vallès. La mani¬ 
festació va transcórrer sense cap incident, 
tot i que a la tarda es va viure algun moment 
de tensió quan van aparèixer alguns nazis del 
poble. Divendres 26 al vespre, més d'un cen¬ 


tenar de persones es van manifestar al barri 
de La Florida de l'Hospitalet en dos actes 
paral·lels. El primer, contra la inseguretat 
ciutadana, convocat per l'Associació de 
Veïns i el segon, contra la immigració i la 
delinqüència, convocat pel grup ultradretà 
Democràcia Nacional. A la primera mani¬ 
festació van aparèixer un grup d'skins que es 


va incorporar a la convocatòria i va increpar 
un immigrant, fet que va conduir a l'expulsió 
dels feixistes de la concentració per part 
dels organitzadors. Aquest grup es va dirigir 
directament a la segona marxa on hi 
assistien més d’un centenar de persones. 

Contra-lnfos +Hospitalet 
Antifeixista 30/ 09/ 03 






Impunitatpoucial 


El desallotjament de la Kasa de la M untanya queda temporalment suspès 

Q uinzena de lluita en defensa dels espais alliberats 

M anifestació el dissabte 4 d'octubre a les 18h a la placa Universitat de Barcelona, lornada a Can M asdeu i cercavila a Viladecans alguns dels actes realitzats. 


L'aparició d'una enorme bandera okupa de 72 metres quadrats al capdemunt 
de la muntanya del Tibidabo va ser el passat dilluns una de les formes de vis- 
ibilitzar la quinzena de lluita en defensa dels espais alliberats. La campanya 
posa un toc d'alerta davant de la situació d'amenaça que viuen espais socials 
com Les Naus, La Kasa de la Muntanya, l'Ateneu de Korneyà, l'Ateneu de 
Viladecans o vivendes com La Calma, La Karraka o la Kasa de la Rovira. 


Catalunya.- Aquest dimarts el jutjat civil 6 de Barcelona 
comunicava la decisió de suspendre el desallotjament de la 
Kasa de la Muntanya per qüestions formals del procés que 
havien impedit a la jutgessa prendre una decisió al voltant 
dels recursos presentats per la defensa per paralitzar el 
desallotjament. Això a la pràctiva vol dir que la suspensió té 
una gran fragilitat i en qualsevol moment es pot tornar a dic¬ 
tar una nova ordre que teòricament ha de ser comunicada als 
membres de la Kasa de la M untanya. 

Aquesta suspensió ha estat una petita bona notícia dins del 
marc general d'amenaça contra els centres socials okupats i 
les vivendes, i només suposa la suspensió de la concentració 
del proper dijous 2 d'octubre al matí davant de la casa. Les 
manifestacions de dimecres 2 a les 8 del vespre als Jardinets 
de Gràcia i evidentment la manifestació central de dissabte 4 
d'octubre a la plaça Universitat continuen presents. 

Visibilitat al carrer 

Cartells, pintades i pancartes a diferents punts de la ciutat vis- 
ibilitzen des de fa dies la campanya de denuncia que s'extén 
per les diferents poblacions de l’àrea metropolitana de 
Barcelona. També a punts més llunyans com Edimburg s'han 
produït mostres de suport a les cases okupades, amb una con¬ 
centració a favor de la Kasa de la M untanya a les portes del 
consulat espanyol. 

Des de diferents punts de la ciutat de Barcelona es va poder 
divisar dilluns 29 de setembre al matí una gran bandera 
okupa desplegada al cim del Tibidabo, justament al torreó de 
la basílica del Sagrat Cor. La bandera de 72 metres quadrats 


Nou procésjudicial contra el Csoa Hamsa 

Hostafrancs/ Barcelona .- A finals de la setmana passada, i coincidint amb l'inici de la Q uinzena 
de lluita convocada per l'Assemblea d'Okupes de Barcelona, es comunicava a l'Hamsa la inter- 
posoició d'una denúncia per part del nous propietaris, la Inmobiliaria Cabrero Dos S.L. La 
demanda està fonamentada en l'article 41de la Llei Hipotecaria que només reconeix el dret 
del propietari, i a més exigeix als «ignorants okupants» una indemnització de 650.000 euros, i 
serà resolt pel jutjat núm. 39 de primera instància el proper dia 18 de Novembre. 

Durant aquests més de set anys de vida l'Hamsa ha estat un espai obert a les iniciatives i 
propostes de grups i colectius antagonistes, ajudant a la autogestió de moltes de les lluites 
que s'han anat desenvolupant a la nostra ciutat en les que també ha participat activament. 

I ho ha fet des d'una prespectiva de desobediència civil, participativa, combativa, autoges- 
tionada i autònoma. I així seguirem. No marxarem ni negociarem. L'Hamsa és de totes aque¬ 
lles que se l'han fet seva, i no de qui vol construir-hi un pàrquing i 36 vivendes de luxe. Des 
de l'assemblea del C.S.O ,A. Hamsa fem una crida a tots aquells i aquelles que durant aque¬ 
sts set anys de vida s'han sentit aquest espai com a seu per a oposar-nos a aquesta nova 
amenaça d'aquells que consideren els diners més importants que les persones i les seves 
idees. Quan viure és un luxe, Okupar és un dret, cap desallotjament sense resistència. Salut! 

Assemblea C.S.O.A. Hamsa 30/ 9/ 03 


va onejar durant més de 15 
minuts, quan la van retirar 
alguns membres de la 
comunitat religiosa que és 
a l'edifici. 

Durant els últims dies tam¬ 
bé s'han anat desenvolupant 
alguns dels primers actes 
d’aquestes jornades. A Can 
Masdéu durant tot el diss¬ 
abte 27 es van exposar els 
projectes i realitats que 
envolten la casa i que con¬ 
figuren la seva raó de ser. La forta pluja va impedir que hi pugés 
molta gent, tot i això es van inaugurar totes les millores fetes 
durant aquest any, es van fer dues xerrades sobre Itoitz i sobre 
la cimera de Cancún, es va realitzar un dinar popular i una festa 
nocturna amb dj's. 

En defensa de l’Ateneu de Viladecans 
Una trentena de persones també van participar el dilluns 29 al 
vespre a una cercavila que va circular pels carrers de Gavà sota 
la pressió d'una quinzena de furgonetes d'antiavalots de la poli¬ 
cia nacional. L’acte en defensa de l’Ateneu de Viladecans va 
finalitzar a les portes de la gestoria que està tramitant el 
procés de de desallotjament de l’edifici sense que es pro¬ 
duïssin agressions policials. Els actes de la campanya s'al¬ 
largaran fins el proper 10 d'octubre, i els pots consultar a: 
sindominio.net/ quinzenaokupacio. Contra-lnfos 30/ 9/ 03 


Lluites laborals 


Campanya contra Schlecker per la 
readmissió d'una noia acomiadada 

L'Hospitalet/ Baix Llobregat.- Continuant amb la campanya 
de pressió i desprestigi a SCHLECKER, el passat divendres 26 
de setembre al matí la CNT de l'Hospitalet vern realitzar una 
caravana de cotxes folrats de cartells i banderes. Ens vern 
parar davant de 5 o 6 establiments d'aquesta empresa per a 


explicar, megàfon en mà, als i les clients i les caixeres les 
il·legalitats que escomet aquesta multinacional amb les tre¬ 
balladores. Ens hem deixat sentir bastant, la gent ja ens ha 
vist diversos dies a la porta de les botigues arribant a deixar¬ 
ies gairebé sense clients i multiplicant aquest efecte al venir 
una de les vegades la policia a identificar-nos i registrar-nos 
"per la cara". Kanya a l'Schlecker fins la readmissió de la 
companya. CNT Hospitalet 30/ 09/ 03 


Jornades antifeixistes l'ILi 12 d'octubre 



Basílica del Tibidabo amb la macro-bandera desplegada. 


Brutalitat policiala Sabadell 

La policia realitza càrregues 
indiscriminades coordinades 
per l'Alcalde Manel Bustos 


Sabadell/ Vallès Occidental.- A la matinada 
de dissabte 27, un nova dotació de Policia 
Municipal (Cosd'Intervenció Ràpida) junta¬ 
ment amb cossos de la Policia Nacional, van 
aparèixer inesperadament, en companyia de 
l'Alcalde M.Bustos, front un dels bars més 
concorreguts per joves a Sabadell. Aquella 
mateixa nit es celebrava una festa en motiu 
del tancament del mateix bar, que ha estat 
focus de crítiques constants per part de 
l'Alcaldia. La policia va aparèixer per tal d’at¬ 
urar la festa i es van produir moments de 
tensió que van acabar amb la retirada, dos 
carrers més enllà, del dispositiu policial. 
Moments de confusió en què grups de per¬ 
sones es van dirigir a increpar l'Alcalde, van 
conduir a una incomprensible i desmesurada 
actuació policial. De cop i volta, els agents 
van desplegar tots els seus efectius i van 
començar una càrrega indiscriminada que va 
durar prop de tres hores al centre de 
Sabadell. La policia va carregar indiscrimi¬ 
nadament amb la presència d'agents de 
paisà que disparaven pilotes de goma segons 
testimonis. Paral·lelament, l'Alcalde coordi¬ 
nava l'operació policial mentre el seu germà, 
Paco Bustos, regidor de Via Pública i J.Ayuso, 


Lubertat d'expressió 


regidor de recursos humans, presenciaven 
tranquil·lament les càrregues. L'incident més 
greu es produí quan varis dels joves es van 
refugiar en un bar del centre i la policia va 
entrar-hi i va carregar dins el propi bar, real¬ 
itzant alhora vàries detencions. Les lldeten- 
cions es van fer a dit per la Policia segons 
testimonis. Un dels detinguts, ja emmanillat, 
va ser apallissat a terra davant els dos regi¬ 
dors sense que aquests moguessin ni un sol 
dit. Una vegada el clima de tensió va tran- 
quil jitzar-se, un grup d'uns 30 joves va anar 
cap a comissaria per tal d’obtenir informació 
dels detinguts i detingudes, i la Policia va 
procedir a la identificació de totes les per¬ 
sones concentrades. Els detinguts i 
detingudes van sortir en llibertat dissabte a 
la tarda, sota acusació de desordres públics, 
danys i atemptat a l'autoritat. Bustos ahir 29, 
va tallar qualsevol possibilitat de creació 
d'una comissió independent d'investigació 
dels fets, comissió proposada pel grup 
municipal d’Entesa per Sabadell. Va justi¬ 
ficar la decisió argumentant que ja hi ha 
oberta la via judicial amb el procés de les II 
persones detingudes. 

Contra-lnfos 30/ 09/ 03 


Hl VAN ASSISTIR DIVERSOS MILERS DE PERSONES 

Èxit del festival d'Egunkaria 


Barcelona - M ilers d'assistents van participar el passat diumenge 28 al festival "Eskerrik asko. 
Països Catalans", una festa organitzada pels treballadors del diari Egunkaria i la Plataforma 
per Egunkaria amb la idea d'agrair la solidaritat catalana amb el diari, manifestada arran de 
ia clausura. L'Audiència Nacional espanyola va clausurar-lo el mes de febrer passat i va 
acusar M artxelo Otamendi, el director, i alguns treballadors, de col·laborar amb ETA. 
Otamendi es va adreçar al públic i va agraïr la col·laboració de la societat catalana a la cam¬ 
panya de compra d'accions del nou diari en èuscar: Berria. Al festival, que va obrir a dos 
quarts d'onze del matí, hi va haver actuacions musicals, castelleres, jocs infantils, danses 
populars, teatre, etc„ durant tot el dia. Vet aquí alguns dels grups musicals participants: 
Cheb Balowski, Pomada, Dr.Calipso, Brams, la Carrau, Brazuca M atraca, Inadaptats...; només 
catalans, n'hi havia 169. El festival va haver de sortejar l’oposició del grup municipal del Partit 
Popular, que va intentar prohibir-lo durant un ple municipal la setmana anterior. 

Contra-lnfos 30/ 9/ 03 
























Defensa dels espais naturals 


Impunitat dbs mossos 


Repressió 


Per la no compareixença del sots-delegat Francesc Sancho 

S'aplaça el judici a Josep Sabaté 


Tortosa/ Baix Ebre.- El jutjat de Tortosa va 
decidir suspendre el judici contra Josep 
Sabaté per la no compareixença de Francesc 
Sancho, el delegat del govern de la 
Generalitat a les Terres de l'Ebre. Sancho és 
el principal testimoni per la fiscalia, és per 
això que el fiscal va demanar la suspensió 
del judici. Ara el judici s'haurà de realitzar en 
una altra data i tot sembla indicar que serà 
després de les eleccions al proper govern de 
la Generalitat. Com recordareu Sabaté està 
acusat d'agredir Francesc Sancho durant una 
protesta el juliol de l'any passat, en que el 
delegat en el transcurs d'una sentada va 
caure per terra al passar per enmig dels i les 
manifestants. La Fiscalia manté avui dia l’a¬ 
cusació sobre aquest jove i li demana dos 


anys i mig de presó en concepte d'atemptat 
a l’autoritat. 

Suport a les portes de jutjats 
Unes 2000 persones van donar suporta Josep 
a les portes dels jutjats de Tortosa. Una festa 
reivindicativa amb teatre, discursos i música 
va animar els i les concentrades. Tot plegat va 
començar a les deu del matí quan les classes 
als instituts de Tortosa es van aturar. Els de 
Flix, el Perelló, Móra d'Ebre i Roquetes també 
es van solidaritzar amb l'acusat. Els i les estu¬ 
diants van realitzar una manifestació fins la 
plaça dels Estudis on es troben els jutjats de 
Tortosa. Allà els esperaven centenars de per¬ 
sones i s'ecoltà per boca de tots plegats un crit 
unànim "Prou Repressió, Josep Absolució!". 

Contra-lnfos 29/ 9/ 03 


Assassinat durant una "reducció” 
dels Mossos d'Esquadra 


Cercs/ Berguedà.- Diumenge 20 de setembre 
F.J.Romàn de 44 anys, va morir a conseqüèn¬ 
cia de l'actuació dels Mossos d'Esquadra. 
Roman va patir una greu crisi d'angoixa i 
ansietat a casa seva i la seva família va aler¬ 
tar al metge de guàrdia. El metge va creure 
convenient el subministrament d'un cal¬ 
mant per via intravenosa, fet que va provo¬ 
car que Romàn s'hi negués rotundament 
adoptant una actitud agressiva. El metge va 
avisar els M ossos d'Esquadra i van aparèixer 
dues patrulles al domicili intentant con¬ 
tenir a Romàn. Els agents van immobilitzar- 
lo sobre un llit amb un matalàs al damunt 
reduint-lo. El metge en adonar-se de la 
situació alçà el matalàs i el pacient es tro¬ 


bava en estat d’aturada respiratòria a causa 
de l'opressió toràcica produïda pels mossos. 
Els serveis d'ambulància van traslladar a la 
víctima a l'Hospital on va morir hores més 
tard a causa d'un agreujament de les lesions 
produïdes per la policia. Els Mossos 
d'Esquadra no han fet cap tipus de 
declaració. Contra-lnfos 30/ 9/ 03 


El desallotjam ent estava previst el passat 25 de setem bre 

Es suspèn el desnonament de l'Ateneu del Xino 

Ciutat Vella/ Barcelona.- El passat dijous al matí estava previst el desnonament per ordre 
municipal de l'Ateneu del Xino, a Ciutat Vella. Aquesta actuació de l'ajuntament va quedar 
suspesa. De moment no hi ha més informació de la situació actual. 

Ateneu del Xino + Contra-lnfos 23/ 9/ 03 


Compte corrent de suport als detinguts 

Bbva: 0382 - 7028 - 21-0 20 3530482 


Invasió d’Iraq: 

la massacre continua 

CIVILS IRAQUIANS ASSASSINATS DES DEL 20 DE MARÇ 

MILITARS DE LA COAUCIO INVASORA MORTS 
DURANT L'OPERACIÓ D'ASSALT DE L'iRAQ 

SOLDATS DE LA COAUCIO INVASORA MORTS 
DES DEL SUPOSAT FINAL DE L'OCUPACIÓ DEL PAIS 

(7 durant l'última setmana) 


Fotut 2004 



CULTURA ESPECULADORA 

Col·lectius i contrainformació 


Ràdio Contrabanda 
interferida per 
Open Radio 

Barcelona.- Open Radio emet a través de la 
FM (913) interferint la freqüència de 
Contrabanda FM (914). El projecte d'Open 
Radio és una activitat duta a terme pel 
col·lectiu Platoniq.net al CCCB; iniciativa 
que compta amb subvenció pública. 
L'Associació Cultural Contrabanda denuncia 
"un nou intent d'anul·lar i pervertir el sentit 
i la naturalesa de la comunicació lliure". Cal 
recordar que Ràdio Contrabanda ja va ser 
interferida en l'anterior dial, que va acabar 
convertit en la COM Ràdio. 

Contra-lnfos +Contrabanda 30/ 9/ 03 


Llibertat sense càrrecs pels imputats del comando Dixan 

Catalunya.- Com deiem fa dos números, des de l’Audiència Nacional havia cridat a declarar a 
4 dels detinguts de l'Operació Estany en relació a un informe del F.B.I. que afirmava que alguns 
dels detinguts tenien restes a les mans de possibles components per fer nepalm casolà, és a 
dir, sabó i benzina. De tots els detinguts que hi va haver en el transcurs de l’operació, tots ells 
van sortir de la presó per manca de proves després de més de dos mesos excepte un, que ara 
enfronta un procés d'expulsió del pais a Algèria i que es troba a Alcala-Meco. L'Audiència 
Nacional ha engegat aquest procés d'extradició pel suposat delicte de terrorisme i ha citat a 
declarar a els altres quatre. Des dels grups de suport es denuncia aquesta intentona del PP per 
justificar la seva intervenció a l'Iraq, la manipulació dels mitjans de comunicació que actuen en 
connivència amb els poders polítics, els mals que aquesta acusació està provocant als 
detinguts, així com el perill que suposa extraditar a Algèria, on encara és vigent la pena de 
mort; i demanen que l'estat es faci càrrec de la compensació pels dos mesos de presó injusti¬ 
ficats en que es van trobar els detinguts en l’operació. Contra-lnfos 30/ 9/ 03 

Butlletí setmanal 


^ssL'oratge de la setmana vinent 


Odntra-Infos 

| Dimecres 1 

Dijous 2 

Divendres 3 

Dissabte 4 

Diumenge 5 

Dilluns 6 

Dimarts 7 

CORREU ELECTRONIC: 

«zitzania@sindominio.net» 


Durant els propers dies predominarà l’ambient ennuvolat en general, però amb temperatures no 
gaire baixes, voltant els 20 a 25 graus. Es podrien escapar alguns ruixats divendres i dissabte. 

A partir de diumenge baixaran força les temperatures i s’aclarirà el cel amb força sol i ventades. 





























































